На чарговым пасяджэнні раённага выканаўчага камітэта пад старшынствам У. С. Анішчыка разгледжаны два ключавыя пытанні. Першае тычылася рэалізацыі на тэрыторыі Свіслацкага раёна дзяржаўнай палітыкі ў сферы спецыяльнай адукацыі і сацыяльна-прававой абароны правоў і інтарэсаў асоб з асаблівасцямі псіхафізічнага развіцця. Другое – ходу рэалізацыі патрабаванняў Дэкрэта Прэзідэнта Рэспублікі Беларусь ад 15 снежня 2014 г. № 5 “Аб узмацненні патрабаванняў да кіруючых кадраў і работнікаў арганізацый”. У пасяджэнні прынялі ўдзел начальнік аддзела агульнай сярэдняй і дашкольнай адукацыі ўпраўлення адукацыі Гродзенскага аблвыканкама С. С. Кавалеўская і начальнік 2-га аддзела ўпраўлення аховы Дзяржаўнай мяжы Гродзенскай памежнай групы Р. А. Зуевіч.